system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre Comuna Udești, Suceava?
assistant
Udești (în trecut și Uidești) este o comună în județul Suceava, Bucovina, România, formată din satele Chilișeni, Luncușoara, Mănăstioara, Plăvălari, Poieni-Suceava, Racova, Reuseni, Rușii-Mănăstioara, Securiceni, Știrbăț și Udești (reședința). Cea mai mare parte a comunei este localizată în Bucovina, excepție făcând doar satele Racova și Știrbăț. Localitatea Udești, centrul comunei, este una dintre cele mai vechi așezări românești (protoromâne) de la răsărit de Carpații Orientali, aici fiind descoperită o așezare romanică din secolul al V-lea.

În localitate se află Casa memorială Eusebiu Camilar. Tot aici sunt organizate numeroase concursuri de literatură.

În satul Reuseni (comuna Udești) se află Biserica "Tăierea Capului Sfântului Ioan Botezătorul", ctitorie a lui Ștefan cel Mare (construită între anii 1503-1504).

Demografie 

Conform recensământului efectuat în 2021, populația comunei Udești se ridică la 7.384 de locuitori, în scădere față de recensământul anterior din 2011, când fuseseră înregistrați 7.566 de locuitori. Majoritatea locuitorilor sunt români (87,73%), cu o minoritate de romi (3,81%), iar pentru 8,36% nu se cunoaște apartenența etnică. Din punct de vedere confesional, majoritatea locuitorilor sunt ortodocși (64%), cu minorități de penticostali (18,34%) și creștini după evanghelie (7,38%), iar pentru 8,61% nu se cunoaște apartenența confesională.

Politică și administrație 
Comuna Udești este administrată de un primar și un consiliu local compus din 15 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Personalități 
 Haralambie Mihăescu (1907-1985) - lingvist, filolog, membru corespondent al Academiei Române
 Eusebiu Camilar (1910-1965) - scriitor
 Mircea Motrici (1953-2007) - scriitor, publicist, reporter radio
 Vasile Rotari (1886-1937) - fondator și membru marcant al comunității române din Montreal (Canada)
 Constantin Ștefuriuc (n. 1946) - scriitor
 Silvius Varvaroi (1935-2006) - muzician, profesor de contrabas la Universitatea de Arta "George Enescu" din Iași;
 Traian Popovici (1892–1946), avocat român, decorat de Statul Israel cu titlul și medalia „Drept între popoare” () și cu Cetățenia de Onoare a Israelului datorită actelor sale umanitare și de mare eroism, deoarece contribuit la salvarea a douăzeci de mii de evrei în timpul Holocaustului.

Obiective turistice 
 Casa memorială Eusebiu Camilar de la Udești
 Casa memorială Mircea Motrici de la Udești
 Capela Înălțarea Domnului din Udești - construită între anii 1925-1936 pe locul unde s-a aflat fosta biserică de lemn a satului

Imagini

Note

Legături externe 
 Situl Primăriei
 Primăria Udești pe situl Bucovina online 
 Casa memorială Eusebiu Camillar
 Harta Udești - imagini din satelit
 Revista Centrului Cultural Udești
 Biserica "Tăierea Capului Sf. Ioan Botezătorul" din Reuseni

Udești